CELEX: 62015TN0555
Language: lv
Date: 2015-09-25 00:00:00
Title: Lieta T-555/15: Prasība, kas celta 2015. gada 25. septembrī – Ungārija/Komisija

30.11.2015   
            
            
               LV
            
            
               Eiropas Savienības Oficiālais Vēstnesis
            
            
               C 398/63
            
         Prasība, kas celta 2015. gada 25. septembrī – Ungārija/Komisija
   (Lieta T-555/15)
   (2015/C 398/77)
   Tiesvedības valoda – ungāru
   
      Lietas dalībnieki
   
   
      Prasītāja: Ungārija (pārstāvji – M. Z. Fehér un G. Koós)
   
      Atbildētāja: Eiropas Komisija
   
      Prasītājas prasījumi:
   
   
               —
            
            
               daļēji atcelt Komisijas 2015. gada 15. janvāra Lēmumu C(2015) 4808 par 2014. gada grozījumiem pārtikas ķēdes inspekcijas nodevā tiktāl, ciktāl Komisija ir minētai inspekcijai noteikusi apturēt nodevu progresīvas likmes piemērošanu;
            
         
               —
            
            
               piespriest Komisijai atlīdzināt tiesāšanās izdevumus.
            
         
      Pamati un galvenie argumenti
   
   Prasības pamatošanai prasītāja izvirza turpinājumā minētos pamatus.
   
               1.
            
            
               Pirmais pamats ir saistīts ar rīcības brīvības ļaunprātīgu izmantošanu, acīmredzamu kļūdu vērtējumā un samērīguma principa pārkāpumu.
               
                           —
                        
                        
                           Prasītāja vispirms apgalvo, ka Komisija ir pieļāvusi acīmredzamu kļūdu vērtējumā, nosakot apturēšanu un, šādi rīkodamās, tā ir pārsniegusi savas rīcības brīvības robežas, tai pat laikā pārkāpjot samērīguma principu.
                        
                     
         
               2.
            
            
               Otrais pamats ir saistīts ar jebkādas diskriminācijas aizlieguma neievērošanu un vienlīdzīgas attieksmes principa pārkāpumu
               
                           —
                        
                        
                           Prasītāja, otrkārt, norāda, ka Komisijas prakse apturēšanas jomā ir uzskatāma par nesaskanīgu un ka no tās var izsecināt jebkādas diskriminācijas aizlieguma neievērošanu un samērīguma principa pārkāpumu
                        
                     
         
               3.
            
            
               Trešais pamats ir saistīts ar pienākuma norādīt pamatojumu neievērošanu un labas pārvaldības principa, kā arī tiesību uz aizstāvību pārkāpumu
               
                           —
                        
                        
                           Prasītāja it īpaši un treškārt pauž savu nostāju par to, ka, nosakot apturēšanu, Komisija nav ievērojusi pienākumu norādīt pamatojumu.
                        
                     
         
               4.
            
            
               Ceturtais pamats ir saistīts ar lojālas sadarbības pienākumu un tiesībām uz efektīvu aizsardzību
               
                           —
                        
                        
                           Šai sakarā prasītāja norāda, ka Komisijas noteiktā apturēšana neatbilst fundamentālām juridiskām garantijām – kā lojālas sadarbības pienākumu un tiesības uz efektīvu aizsardzību.